Barcs

Barcs (horvaadi keeles Barča või Barč, saksa keeles Bartsch, varem ka Draustadt) on linn Ungaris Somogyi komitaadis, Barcsi kreisi halduskeskus.

 Geograafiline asend 
Barcs asub Drava jõe vasakul kaldal Horvaatia piiri ääres, komitaadikeskusest Kaposvárist ligikaudu 50 km lõunakagus ja Pécsist umbes 62 km läänes. 

 Ajalugu 
Barcsi on esmamainitud 1389. aastal. Barcsi kindlust on ürikutes esimest korda mainitud 1460. aastal. Türgi ikke ajal jäi piirkond inimtühjaks. Kui Miklós Zrínyi juhitud väed lähenesid 1664. aastal linnale, siis lahkusid türklased sealt ja lasksid Zrínyil kindluse maha põletada. Pärast Türgi ikke lõppu asustati piirkonda horvaate ja sakslasi.Barcs: Introduction and History Barcs Wanderer. Vaadatud 30. märtsil 2024

Turulinnaks sai Barcs 1797. aastal ja linnaks 1979. aastal.Ismerje meg Barcsot Visit Barcs. Vaadatud 30. märtsil 2024

27. oktoobril 1991 viskas Jugoslaavia lennuk Barcsi äärelinnale kobarpomme. Inimesed kannatada ei saanud.Barcs bombázásából háború is lehetett volna Index, 26. oktoober 2016. Vaadatud 30. märts 2024

 Sõpruslinnad 
 Knittelfeld, Austria
 Odorheiu Secuiesc, Rumeenia
 Sinsheim, Saksamaa
 Virovitica, Horvaatia
 Želiezovce, Slovakkia

 Viited 

Kategooria:Ungari linnad
Kategooria:Somogyi komitaat